Diari Oficial de la Generalitat Valenciana


Sumari del DOGV 2655, del 29-12-1995 (1995/837047)

RESOLUCIÓ de 28 de novembre de 1995, de la Conselleria de Sanitat i Consum, per la qual es convoca un curs regular per a la formació d'infermeres i infermers d'empresa a la Comunitat Valenciana.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2655

Data del DOGV
:   29-12-1995

Secció del DOGV
:   ALTRES DISPOSICIONS

Número del document
:   1995/837047


Data del document
:   28-11-1995

Organisme emissor
:   Conselleria de Sanitat i Consum

Tipus de document
:   Resolució

Correcció d'errades

RESOLUCIó de 28 de novembre de 1995, de la Conselleria de Sanitat i Consum, per la qual es convoca un curs regular per a la formació d'infermeres i infermers d'empresa a la Comunitat Valenciana.
  
D'acord amb la Resolució de 22 de setembre de 1995, de la Direcció General de l'Institut Nacional de la Salut, i segons el Reial Decret 1.612/1987, de 27 de novembre, sobre traspàs a la Comunitat Valenciana de les funcions i els serveis de l'Institut Valencià de la Salut, la Conselleria de Sanitat i Consum, en virtut de les facultats que té conferides, ha resolt convocar el Curs Regular d'Infermeres i Infermers d'Empresa 1995/96, d'acord amb les següents:
  
  
  
Bases
  
  
1. Normes generals
  
1.1 Es convoca un curs regular d'infermeres i infermers d'empresa. El curs, que tindrà lloc a València, és de 300 hores de classe. El nombre de places convocades és de 30, i es cobriran per concurs de mèrits si el nombre de sol·licituds excedeix la dita xifra.
  
1.2 Els mèrits avaluables en el concurs esmentat a l'apartat 1.1 i la documentació acreditativa necessària perquè puguen ser avaluats seran els que s'estableixen en el barem que figura en la base 4 d'aquesta convocatòria.
  
1.3 No es valoraran els mèrits que no siguen acreditats com cal, en la forma que s'indica en la base 4 de la convocatòria.
  
  
1.4 La presentació de documentació acreditativa dels mèrits al·legats, diferent a la requerida, o la no-presentació, produirà la no-valoració dels mèrits corresponents, però no serà causa d'exclusió de l'aspirant per a participar en el procés de selecció.
  
  
1.5 La documentació acreditativa dels mèrits avaluables es presentarà junt amb la sol·licitud en el termini establit en la base 3.
  
  
  
2. Requisits
  
2.1 Serà requisit comú a tots els aspirants estar en possessió del títol de diplomat en Infermeria o ajudant tècnic sanitari o practicant o infermera/infermer.
  
2.2 Els sol·licitants de les places hauran de ser de nacionalitat espanyola, que s'acreditarà amb la presentació de còpia compulsada del document nacional d'identitat.
  
2.3 El requisit establit en l'apartat 2.1 i els mèrits al·legats segons el barem de l'apartat 4 s'acreditaran mitjançant la presentació del títol original o una fotocòpia legalitzada davant notari o compulsada pels serveis oficials de la Conselleria de Sanitat i Consum o de l'Institut Nacional de la Salut.
  
2.4 Els requisits establits en els apartats 2.1 i 2.2 hauran de complir-se en el moment de finalitzar el termini de presentació d'instàncies.
  
  
3. Sol·licituds
  
3.1 La sol·licitud per al curs s'haurà d'ajustar al model oficial que figura en l'annex I d'aquesta convocatòria.
  
3.2 Junt amb la sol·licitud els aspirants hauran de presentar la documentació que acredite el compliment dels requisits especificats en la base 2, i la documentació acreditativa dels mèrits aportats que se cita en el paràgraf 1.2.
  
3.3 Les sol·licituds s'hauran d'adreçar a la Coordinació de l'Institut Valencià d'Estudis en Salut Pública, carrer de Joan de Garay, 21, 46492-València. Podran ser presentades a l'Institut Valencià d'Estudis en Salut Pública (IVESP), a les direccions territorials de la Conselleria de Sanitat i Consum o en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.4 El termini de presentació de sol·licitud serà de 15 dies hàbils, comptadors a partir de l'endemà de la publicació d'aquesta resolució en el Diari Oficial de la Generalitat Valenciana.
  
3.5 Una vegada finalitzat el termini de presentació d'instàncies, la Coordinació de l'IVESP publicarà les llistes de sol·licituds admeses i excloses, amb indicació de les causes d'exclusió.
  
3.6 Les llistes que se citen en l'apartat 3.5 es publicaran als taulers d'anuncis de l'IVESP i de les tres direccions territorials de la Conselleria de Sanitat i Consum.
  
3.7 Els aspirants exclosos disposaran d'un termini de 10 dies, comptadors a partir de l'endemà de la publicació de les llistes, per a esmenar el defecte que haja motivat la seua exclusió.
  
  
4. Barem de mèrits
  
La valoració dels mèrits acadèmics i professionals aportats per l'aspirant es realitzarà estrictament d'acord amb el barem següent:
  
  
4.1 Mèrits acadèmics.
  
  
Qualificació per assignatura Puntuació
  
Excel·lent amb matrícula d'honor 2.00
  
Excel·lent 1.00
  
Notable i aprovat 0.00
  
  
Es valorarà la nota mitjana de l'expedient acadèmic. Per a obtenir la mitjana no es tindran en compte les qualificacions obtingudes en les assignatures de Religió, Moral Professional, Deontologia i Ética, Educació Física, Formació Política, Ensenyament de la Llar i idiomes.
  
Aquests mèrits s'acreditaran amb la certificació acadèmica oficial original o la fotocòpia correctament legalitzada o compulsada, segons s'especifica en l'apartat 2.4.
  
4.2 Mèrits professionals en salut laboral.
  
4.2.1 Cursos de salut laboral: només s'avaluaran els duts a terme per la Conselleria de Sanitat i Consum i organismes que en depenen, la Conselleria de Treball i Afers Socials, l'Escola Nacional de Medicina del Treball, l'Institut Nacional de Seguretat i Higiene en el Treball, les Escoles Professionals de Medicina del Treball de la Universitat, l'Escola Nacional de Sanitat i Universitats Públiques, sempre que els cursos es referisquen a temes de les àrees de salut laboral.
  
Cada crèdit (10 hores de classe Puntuació
  
acreditades per diploma o certificat) 0,20
  
Màxim 2 punts
  
  
4.2.2 Treballs científics en salut laboral: només es valoraran els treballs científics sobre salut laboral publicats en revistes científiques, espanyoles o estrangeres, i les comunicacions sobre salut laboral acceptades i presentades en congressos nacionals o internacionals. Per tal de ser valorats s'hauran de presentar separates o fotocòpies legalitzades o compulsades dels treballs. Es concedirà una puntuació de 0 a 1 punt per treball presentat, segons la qualitat i la revista o congrés en què es va publicar, a criteri de la Comissió de Selecció.
  
Màxim de 3 punts.
  
4.2.3 Serveis de salut laborals prestats com a ATS d'empresa amb autorització de nomenament de l'OSME, o com a ATS - diplomat d'Infermeria en serveis de medicina preventiva de les Mútues d'Accidents de Treball i Malalties Professionals de la de la Seguretat Social o com a tècnic mitjà de salut laboral de la Conselleria de Sanitat i Consum.
  
Aquests serveis hauran d'estar prestant-se en la data de publicació de la convocatòria, i hauran de ser acreditats amb un certificat oficial expedit pel director general de Salut Pública, en què consten de forma expressa els requisits anteriors.
  
 Puntuació
  
Cada mes treballat 0,10
  
Màxim 4 punts
  
  
5. Comissió de selecció
  
5.1 La selecció d'aspirants, d'acord amb el barem indicat en la base 4, la farà una comissió de selecció presidida pel coordinador de l'IVESP o la persona en qui delegue. Com a vocals actuaran dos representants de la Direcció General de Salut Pública i tres professors del curs, pertanyents a la Conselleria de Sanitat i Consum. D'aquests últims, un actuarà com a secretari i un altre com a coordinador del curs. Cada membre de la comissió de selecció tindrà un suplent.
  
5.2 Els membres de les comissions de selecció, quan hi concórreguen les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'abstindran d'intervenir i ho notificaran a l'autoritat que convoca. Així mateix els aspirants podran recusar els membres de la comissió, quan hi concórreguen les circumstàncies previstes en l'article 29 de l'esmentat text legal.
  
5.3 Les comissions es constituiran, a partir de la convocatòria prèvia del president, requerint-se la presència del president i del secretari o, si cal, dels qui els substituïsquen, i de la meitat, almenys, dels seus membres.
  
5.4 Les comissions de selecció, als efectes d'indemnització per raó de servei, tindran la consideració de tribunals de la categoria segona.
  
  
6. Procés de selecció
  
6.1 Acabat el termini de presentació d'instàncies, la comissió de selecció procedirà a la valoració d'aquestes segons el barem especificat en la base 4. En el cas d'empat, tindrà prioritat, en primer lloc, l'aspirant que tinga una puntuació més alta en l'apartat 4.2 del barem «Mèrits professionals en salut laboral». En el cas d'un nou empat, tindrà prioritat l'aspirant de més edat.
  
6.2 Després del procés de valoració la comissió de selecció elaborarà una llista provisional d'admesos per ordre correlatiu en funció de la puntuació obtinguda per cadascun.
  
6.3 La llista provisional es publicarà en els taulers d'anuncis de l'IVESP i de les tres direccions territorials de la Conselleria de Sanitat i Consum.
  
6.4 Les reclamacions a les llistes provisionals, les podran presentar les persones interessades en el termini de 10 dies hàbils, comptadors des de l'endemà de l'exposició pública, a la Coordinació de l'IVESP, carrer de Joan de Garay, 21, 46499 - València.
  
  
6.5 Una vegada acabat el termini de reclamacions, i tenint-ne en compte les resolucions corresponents, s'aprovaran les llistes definitives d'admesos al curs, les quals tindran la mateixa publicitat que les llistes provisionals.
  
6.6 Les resolucions que s'esmenten en les bases 6.4 i 6.5 es consideraran definitives en la via administrativa. Es podrà interposar un recurs contenciós administratiu en el termini de dos mesos després d'haver-ho comunicat a la Conselleria de Sanitat i Consum.
  
  
7. Matrícula
  
7.1 Els alumnes seleccionats hauran de formalitzar la matrícula del curs en el termini de 10 dies hàbils, comptadors des de la publicació de la llista definitiva d'admesos. Dins el mateix termini, hauran de pagar l'import de la matrícula del curs, 149.300 pessetes, que hauran d'ingressar en qualsevol de les entitats bancàries que figuren en l'imprés normalitzat de matrícula que facilitarà l'administració de l'Institut.
  
7.2 El resguard corresponent a la formalització de la matrícula s'ha de presentar a la Secretaria de l'IVESP, dins el termini de matrícula, perquè n'hi quede constància.
  
  
7.3 La no-presentació del resguard de la matrícula suposarà l'exclusió del curs de l'alumne i es procedirà a l'admissió de l'alumne següent per ordre correlatiu de puntuació, segons el barem de la base 4.
  
  
8. Obtenció del diploma
  
8.1 El Curs Regular d'Infermeres i Infermers d'Empresa consistirà en 300 hores de classe, tant teòriques com pràctiques.
  
  
8.2 L'assistència a les classes, tant les teòriques com les pràctiques, és obligatòria per als alumnes matriculats. Un nombre de faltes superior al 10% suposarà la pèrdua de tots els drets de l'alumne, inclòs l'import de la matrícula.
  
8.3 Per a obtenir el diploma d'aptitud, els alumnes hauran de superar un nombre i un tipus de proves que determinaran l'IVESP i l'Escola Nacional de Medicina del Treball.
  
  
  
9. Norma final
  
Es faculta el coordinador de l'IVESP per a resoldre totes les qüestions que puguen plantejar-se sobre la interpretació d'aquesta resolució.
  
  
València, 28 de novembre de 1995.- El conseller de Sanitat i Consum: Joaquín Farnós Gauchía.
  
  
  
ANNEX I
  
  
Conselleria de Sanitat i Consum
  
Generalitat Valenciana
  
  
Institut Valencià d'Estudis en Salut Pública
  
  
(Nom)..., de nacionalitat ..., nascut/uda l..., natural d ..., província d'..., domiciliat/ada a ..., província d'..., carrer d ..., número ..., districte postal ..., telèfon ..., DNI ..., titulat en ....
  
  
EXPOSE: Que desitge participar en el Curs Regular d'Infermeres i Infermers d'Empresa, organitzat per l'IVESP, que tindrà lloc a València, i que accepte totes i cadascuna de les condicions expressades en les bases de la resolució de la Conselleria de Sanitat i Consum que el convoca.
  
  
SOL·LICITE: Que s'admeta aquesta sol·licitud i la documentació adjunta per tal de participar en el curs esmentat.
  
  
..., d de 1995
  
  
(signatura)
  
  
Coordinació de l'Institut Valencià d'Estudis en Salut Pública
  
  
C/ Joan de Garay, 21, 46614 - València
  
  
  
Curs Regular per a la Formació d'Infermeres i Infermers d'Empresa
  
  
Barem
  
 Punts
  
 Autoaval.Comprov.
  
  
1. Barem de mèrits acadèmics:
  
Qualificació per expedient acadèmic:
  
- Excel·lent amb matrícula d'honor 2,00 ... ...
  
- Excel·lent 1,00 ... ...
  
- Notable/aprovat 0,00 ... ...
  
- Nota mitjana: ... ...
  
(Suma qualificacions/assignatures computables)
  
  
2. Mèrits professionals en salut laboral:
  
- Cursos en salut laboral, com a mínim de 10 hores (màxim 2 punts): 0,20 per cada 10 hores ... ...
  
- Treballs científics en salut laboral (màxim 3 punts): de 0 a 1 punt per treball ... ...
  
- Serveis prestats en salut laboral:
  
(màxim 4 punts): 0,10 per mes treballat ... ...
  
  
3. Total ... ...